CELEX: 32013R1383
Language: et
Date: 2013-12-17 00:00:00
Title: Euroopa Parlamendi ja nõukogu määrus (EL) nr 1383/2013, 17. detsember 2013 , millega muudetakse määrust (EL) nr 99/2013 Euroopa statistikaprogrammi 2013–2017 kohta  EMPs ja Šveitsis kohaldatav tekst

28.12.2013   
            
            
               ET
            
            
               Euroopa Liidu Teataja
            
            
               L 354/84
            
         EUROOPA PARLAMENDI JA NÕUKOGU MÄÄRUS (EL) nr 1383/2013,
   17. detsember 2013,
   millega muudetakse määrust (EL) nr 99/2013 Euroopa statistikaprogrammi 2013–2017 kohta
   (EMPs ja Šveitsis kohaldatav tekst)
   EUROOPA PARLAMENT JA EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 338 lõiget 1,
   võttes arvesse Euroopa Komisjoni ettepanekut,
   olles edastanud seadusandliku akti eelnõu liikmesriikide parlamentidele,
   toimides seadusandliku tavamenetluse kohaselt (1)
   
   ning arvestades järgmist:
   
               (1)
            
            
               Euroopa Parlamendi ja nõukogu määrusega (EL) nr 99/2013 (2) on ette nähtud raamistik ning kindlaks määratud eesmärgid ja väljundid Euroopa statistika arendamiseks ja levitamiseks aastatel 2013–2017.
            
         
               (2)
            
            
               Määrusega (EL) nr 99/2013 on kehtestatud eelarve vaid 2013. aastaks, mida hõlmab programmiperiood 2007–2013, ning selles kutsutakse komisjoni üles esitama Euroopa Parlamendile ja nõukogule mitte hiljem kui kolm kuud pärast mitmeaastase finantsraamistiku vastuvõtmist aastateks 2014–2020 seadusandlik ettepanek rahaliste vahendite eraldamiseks aastateks 2014–2017.
            
         
               (3)
            
            
               Nõukogu määrus (EL) nr 1311/2013 (3) võeti vastu 2. detsember 2013.
            
         
               (4)
            
            
               Määrust (EL) nr 99/2013 tuleks seetõttu vastavalt muuta.
            
         
               (5)
            
            
               Käesolevas määruses sätestatud meetmete tõhususe tagamiseks peaks käesolev määrus jõustuma järgmisel päeval pärast selle avaldamist,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 99/2013 artikkel 7 asendatakse järgmisega:
   
      „Artikkel 7
      Rahastamine
      1.   Liidu rahastamispakett programmi rakendamiseks on 2013. aastal, mida hõlmab programmiperiood 2007–2013, 57,3 miljonit eurot. Liidu rahastamispakett programmi rakendamiseks aastatel 2014–2017, mida hõlmab programmiperiood 2014–2020, on 234,8 miljonit eurot.
      2.   Komisjon rakendab liidu rahalist toetust vastavalt finantsmäärusele.
      3.   Komisjon võtab oma otsuse iga-aastaste eraldiste kohta vastu Euroopa Parlamendi ja nõukogu eelisõigusi järgides.”
   
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 17. detsember 2013
      
         
            Euroopa Parlamendi nimel
         
         
            president
         
         M. SCHULZ
      
      
         
            Nõukogu nimel
         
         
            eesistuja
         
         L. LINKEVIČIUS
      
   
   
      (1)  Euroopa Parlamendi 11. detsembri 2013. aasta seisukoht (Euroopa Liidu Teatajas seni avaldamata) ja nõukogu 16. detsembri 2013. aasta otsus.
   
      (2)  Euroopa Parlamendi ja nõukogu 15. jaanuari 2013. aasta määrus (EL) nr 99/2013 Euroopa statistikaprogrammi 2013–2017 kohta (ELT L 39, 9.2.2013, lk 12).
   
      (3)  Nõukogu 2. detsember 2013. aasta määrus (EL) nr 1311/2013, millega määratakse kindlaks mitmeaastane finantsraamistik aastateks 2014–2020 (ELT L 347, 20.12.2013, lk 884).